Fire mænd blev fredag formiddag anholdt for at tappe diesel fra en bus i Aalborg.

En borger kontaktede politiet, da fire mænd luskede rundt med pumpeudstyr på Aalborg Busterminal. Da politiet ankom var to af mændene væk, men politet nåede at stoppe de to andre. - Deres fingre lugtede tydeligt af diesel, så de blev anholdt, siger Per Vagn, vagtchef ved Nordjyllands Politi. Senere fangede politiet de to sidste gerningsmænd, der er alle anholdt. De nåede at pumpe i alt 60 liter op af en bus, men de fik det ikke med sig.